Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi lannoitteista /* SEK/2003/0497 lopull. - COD 2001/0212 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi lannoitteista 2001/0212 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi lannoitteista 1. MENETTELYN VAIHEET Komission ehdotus [KOM(2001) 508 lopullinen] hyväksyttiin 14.9.2001, minkä jälkeen se toimitettiin neuvostolle ja Euroopan parlamentille. Euroopan Talous- ja sosiaalikomitea hyväksyi ehdotuksen [KOM(2001) 508 lopullinen] ja antoi lausuntonsa 16.1.2002. Euroopan parlamentti hyväksyi ehdotuksen ensimmäisessä käsittelyssä 10.4.2002 tarkistuksin. Komission muutettu ehdotus [KOM(2002) 318 lopullinen] hyväksyttiin 17.6.2002, minkä jälkeen se toimitettiin neuvostolle ja Euroopan parlamentille. Neuvosto vahvisti yhteisen kantansa 14.4.2003. 2. KOMISSION EHDOTUKSEN TAVOITE Ehdotus perustuu perustamissopimuksen 95 artiklaan, ja siinä kootaan yhteen 18 nykyistä, jaksolla 1976-1998 julkaistua jäsenvaltioiden lainsäädännön lähentämisestä annettua neuvoston ja komission direktiiviä. Ehdotuksen tavoitteena on kyseisten säännösten selkeyden ja avoimuuden lisääminen. Lannoitelainsäädännön tavoitteena on taata näiden tuotteiden vapaa liikkuvuus Euroopan unionissa ja yksilöidä tuotteilta vaadittavat ominaispiirteet. 3. YHTEISTÄ KANTAA KOSKEVAT HUOMAUTUKSET 3.1 Yleiset huomautukset Yhteisessä kannassa noudatetaan komission muutetun ehdotuksen yleislinjoja. 3.2 Tarkistukset Parlamentin tekemästä kolmesta tarkistuksesta [1] komissio on hyväksynyt periaatteessa kaksi ja hylännyt yhden. [1] Euroopan parlamentin mietintö A5-0107/2002, 27.3.2002. 3.2.1. Euroopan parlamentin tarkistus 1 Tarkistus hyväksytään periaatteessa ottaen huomioon komission aikomus esittää lannoitteiden sisältämää kadmiumia koskeva ehdotus. Tarkistus on sisällytetty johdanto-osan 15 kappaleeseen, lukuun ottamatta tarkistuksen sitä osaa, jossa komissiolle pyritään asettamaan tiukka määräaika lainsäädäntöehdotuksen tekemiseksi. Menettely rajoittaisi komission aloiteoikeutta. 3.2.2. Euroopan parlamentin tarkistus 2 Tarkistusta ei voida hyväksyä, koska: - Ehdotuksen 33 artikla on poistettu. Se muuttui tarpeettomaksi, koska perustamissopimuksen 95 artiklan 4 kohdan nojalla oli tehty päätökset, joilla Itävallalle [2], Suomelle [3] ja Ruotsille [4] myönnettiin poikkeus lannoitteiden sisältämän kadmiumin enimmäispitoisuuden osalta. [2] Komission päätös 2002/366/EY, 15.5.2002, EYVL L 132, 17.5.2002, s. 65. [3] Komission päätös 2002/398/EY, 24.5.2002, EYVL L 138, 28.5.2002, s. 15. [4] Komission päätös 2002/399/EY, 24.5.2002, EYVL L 138, 28.5.2002, s. 24. - Lisäksi 33 artiklan 2 kohta olisi rajoittanut komission aloiteoikeutta. 3.2.3. Euroopan parlamentin tarkistus 3 Tarkistus hyväksytään osittain. Neuvosto nosti liukenevien kelaattien vähimmäispitoisuuden 8/10:aan ilmoitetusta arvosta, kuten parlamentti oli pyytänyt. Lisäksi se selkiytti ja lujitti kelaattien pakkausmerkintöjä koskevia vaatimuksia, jotta kuluttajilla olisi käytettävissään entistä paremmat tiedot. 3.3 Neuvoston yhteinen kanta Neuvoston yhteiseen kantaan sisältyy komission hyväksymien tarkistusten lisäksi tiettyjä muutoksia, jotka selkiyttävät ja lujittavat direktiiviehdotusta. 4. PÄÄTELMÄ Komissio puoltaa neuvoston yhteistä kantaa, koska se vastaa suurelta osin muutetun ehdotuksen linjauksia.